ทรัมป์ดูเชิงสี จิ้นผิง-ถกผู้นำ 8 ชาติในจี 20
เจ้าหน้าที่สหรัฐฯ เผยเมื่อ 26 มิ.ย.ว่า ประธานาธิบดีโดนัลด์ ทรัมป์ จะประชุมทวิภาคีกับผู้นำอย่างน้อย 8 ประเทศ ระหว่างการประชุมสุดยอดผู้นำกลุ่มประเทศเศรษฐกิจก้าวหน้ากับประเทศเศรษฐกิจเกิดใหม่ (จี 20) ที่นครโอซากาในญี่ปุ่น 28-29 มิ.ย.นี้ รวมทั้งประธานาธิบดีสี จิ้นผิง แห่งจีน ประธานาธิบดีวลาดิเมียร์ ปูติน แห่งรัสเซีย มกุฎราชกุมารโมฮัมเหม็ด บิน ซัลมาน แห่งซาอุดีอาระเบีย ไปจนถึงผู้นำเยอรมนี ตุรกี อินเดีย ออสเตรเลีย ญี่ปุ่น เจ้าหน้าที่สหรัฐฯไม่เผยรายละเอียดการประชุม แต่ระบุว่าการเจรจากับผู้นำจีนใน 29 มิ.ย. คือโอกาสที่ทรัมป์จะได้รู้จุดยืนของจีนในสงครามการค้าระหว่างสหรัฐฯ กับจีน และทรัมป์จะไม่กังวลไม่ว่าผลจะเป็นอย่างไร ด้านสื่อจีนเผยว่า คณะผู้เจรจาการค้าของจีนกับสหรัฐฯ โทรศัพท์หารือกันก่อนการพบปะของผู้นำทั้งคู่ด้วย,หลังประชุมจี 20 ทรัมป์จะเดินทางไปพบประธานาธิบดีมูน แจ-อิน แห่งเกาหลีใต้ที่กรุงโซล แต่ไม่มีแผนพบคิม จอง-อึน ผู้นำเกาหลีเหนือ แม้ทั้งคู่เพิ่งส่งจดหมายถึงกัน ซึ่งคิม จอง-อึน ระบุว่าเป็นจดหมายที่ยอดเยี่ยม ส่วนทรัมป์เผยว่าได้รับจดหมายอวยพรวันเกิดครบรอบ 74 ปีของตนใน 14 มิ.ย.จากคิม จอง-อึน ขณะที่ไมค์ ปอมเปโอ รมว.ต่างประเทศสหรัฐฯ หวังว่าจดหมายของทรัมป์ถึงคิม จอง-อึน จะปูทางสู่การประชุมสุดยอดครั้งที่ 3 หลังครั้งที่ 2 ที่เวียดนามเมื่อเดือน ก.พ.ล้มเหลว.
ประธานาธิบดีโดนัลด์ ทรัมป์ จะประชุมทวิภาคีกับผู้นำอย่างน้อย 8 ประเทศ ระหว่างการประชุม จี20 ที่นครโอซากาในญี่ปุ่น 28-29 มิ.ย.นี้ รวมทั้งประธานาธิบดีสี จิ้นผิง แห่งจีนด้วย
โดนัลด์ ทรัมป์,สี จิ้นผิง,จี20,ญี่ปุ่น,สงครามการค้า